Lõuna-Läänemaa JK naiskond pälvis rahvaligas viienda koha
#000000
Laupäeval, 8. oktoobril mängiti Lihula gümnaasiumi staadionil naiste rahvaliiga viienda koha kohtumine, mille lõuna-läänlased võitsid.
#000002
Lihula jalgpalluritele oli vastaseks Põhja-Tallinna JK Volta, keda lõunaläänlased alagrrupimängudes kaks korda võitnud oli.
#000003
Kodunaiskonna mäng oli alguses pinges, nad eksisid söötudega ja asetused väljakul polnud paigas. Selle kasutasid vastased ära ja asusid mängu kiirelt 1:0 juhtima. 16. minutil tõmbas Volta viimane kaitsja maha lõunaläänlannade ründaja. Kohtunik Rando Kesküla näitas kiirelt punast kaarti. Seega jätkasid vastased mängimist vähemuses. Teine kord on just sellises olukorras uue mängurütmi leidmine keeruline, kuid Volta lõi juba kolm minutit hiljem teise värava.
#000004
Tasapisi Lõuna-Läänemaa naiskonna mäng paranes. Püüti rohkem kasutada ääri ja kasutasid ära oma arvulist ülekaalu. Rünnakud olid efektiivsemad ja esimesel poolajal sai kodunaiskond oma tahtmise, kui vastaste omavärav tõi poolajaks seisuks 1:2.
#000005
Teisel poolajal, eriti poolaja lõpus oli kodunaiskond kindlalt ründavam pool ja see pidi tooma tulemuse. Neli minutit enne mängu lõppu lõi Maarja Jalakas ilusa pommlöögi posti põrkega võrku. Seis jäi 2:2 viiki.
#000006
Rahvaliigas lisaaega ei mängita ja mängu saatuse pidid otsustama penaltid. Lõunaläänlased asusid vastaste eksimuste, oma väravavahi tõrjete ja enda täpsete löökide toel 2:0 juhtima. Siis õnnestusid ka vastasel löögid ja seis 2:2 jäi kuni viie põhilööja lõpuni. Alles esimese lisalööja järel selgus võitja. Vastaste eksimuse järel lõi palli kiindlalt võrku Maarja Jalakas. Lihula gümnaasiumi staadionil algas rõõmutants koos naiskonna liikmete pisaratega.
#000007
Ka viimane mäng algas pidulikult. Naiskonna liikmetele jagati tubli hooaja eest tänukirjad. Elise Ojap, naiskonnas algusest saadik mänginud jalgpallur, sai klubi suurelt fännilt Tiit Roosilt punutud korvi koos puuviljadega.
#000009
Sel aastal võistles naiste rahvaliigas nii palju võistkondi, et mängiti kahes liigas. Tugevamas, A-tasandil tegi kaasa ka Lõuna-Läänemaa jalgpalliklubi naiskond. Seal peeti turniir kahes alagrupis, kus mõlemas neli naiskonda.
#000010
Lõunaläänlannadel jäi alagrupis kahe parema sekka jõudmisest napilt puudu ja saavutati kolmas koht. Liiga alumise risti poolfinaalides alistati kahel korral kindlalt teise algrupi neljas, Nõmme Unitedi naiskond.
#000011
Lihulas mängis nädalavahetusel 300 noort jalgpallurit
#000013
Läänemaa 4.-6. klasside saalijalgpalli meister on Haapsalu algkool
#000014
U17 jalgpallurid said aastalõputurniiril teise koha
#000016
SPIN-programmi lapsed võistlesid Uuemõisa jalgpallihallis
#000017
Noored uudsete nikotiinitoodete lõksus – mida lapsevanemana teha?
#000020
Parimad teatejooksjad käivad Ridala koolis
#000021